Državni hidrometeorološki zavod

Ravnice 48

10000 Zagreb

KLASA: 406-01-23/02/93

URBROJ: 554-02-02/01-23-8

Zagreb, 18. 9. 2023.

**POZIV NA DOSTAVU PONUDE**

**(jednostavna nabava usluga)**

**za predmet nabave**

**Komunalno održavane meteoroloških postaja**

**(Komunalno održavanje klimatoloških i kišomjernih postaja u Zoni 1. - Područje Istarske županije)**

**1. PODACI O NARUČITELJU**

**NARUČITELJ:** Državni hidrometeorološki zavod

Adresa: Ravnice 48, 10 000 Zagreb

OIB: 74660437164

**KONTAKT:** Ivan Bujger, tel: 01 4565604, e-mail: [nabava@cirus.dhz.hr](mailto:nabava@cirus.dhz.hr)

**ZA TEH.SPEC.:** Ivana Furač, tel: 01 4565763, e-mail: ivana.furac@cirus.dhz.hr

Naručitelj ne može koristiti pravo na pretporez te uspoređuje cijene ponuda s porezom na dodanu vrijednost.

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda. Pod uvjetom da je zahtjev dostavljen pravodobno, Naručitelj je obvezan odgovor, dodatne informacije i objašnjenja bez odgode, staviti na raspolaganje na isti način kao i osnovnu dokumentaciju, bez navođenja podataka o podnositelju zahtjeva te potrebi produljiti rok za dostavu ponude.

**2. NAZIV PREDMETA NABAVE:** Komunalno održavanje klimatoloških i kišomjernih postaja u Zoni 1. - Područje Istarske županije);

**3. EVIDENCIJSKI BROJ NABAVE I CPV OZNAKA:** 05-2023-JD-157; CPV: 77314000;

**4. PROCIJENJENA VRIJEDNOST NABAVE:** 2.100,00 eura bez PDV-a

**5. VRSTA POSTUPKA NABAVE:**  Postupak jednostavne nabave

Naručitelj Državni hidrometeorološki zavod, Ravnice 48, 10 000 Zagreb, OIB: 74660437164, upućuje Poziv na dostavu ponuda (u daljnjem tekstu Poziv), sukladno čl. 15. Zakona o javnoj nabavi („Narodne novine“ br. NN 120/16 i 114/22) za godišnju procijenjenu vrijednost nabave manju od 26.540,00 za usluge (56.360,00 za radove) eura bez PDV-a (tzv. jednostavnu nabavu).

Naručitelj nije obavezan provoditi postupke javne nabave propisane Zakonom o javnoj nabavi u ovom predmetu nabave.

Nabava će se provesti u skladu s odredbama internog Pravilnika o provođenju postupaka jednostavne nabave Državnog hidrometeorološkog zavoda, a koji je objavljen na službenom internetskoj stranici Naručitelja.

**6. NAVOD SKLAPA LI SE UGOVOR ILI IZRAĐUJE NARUDŽBENICA O IZVRŠENJU USLUGE:** Izradit će se narudžbenica.

**7. OPIS PREDMETA NABAVE:** Komunalno održavanja klimatoloških i kišomjernih postaja u Zoni 1. - Područje Istarske županije – košnja u skladu s tehničkom specifikacijom Obrazac 3 i Uputama koje će prilikom uvođenja u posao predstavnik Naručitelja predati odabranom ponuditelju. Prilikom prve posjete pojedinoj lokaciji predstavnik Naručitelja će izvršitelju usluge predati detaljnije upute za svaku lokaciju te omogućiti pristup istoj.

**8. KOLIČINA PREDMETA NABAVE**: Vrsta i količina predmeta nabave u cijelosti je iskazana u Troškovniku (Obrazac 2) koji se nalazi u privitku ovog Poziva na dostavu ponuda i njezin je sastavni dio. Količina predmeta nabave za predmet nabave je okvirna. Ponuditelj mora ponuditi cjelokupni predmet nabave. Predmet nabave nije podijeljen na grupe.

**9. TEHNIČKE SPECIFIKACIJE**: Tehničke specifikacije nalaze se u prilogu (Obrazac 3) ovog Poziva za dostavu ponuda.

**10. TROŠKOVNIK:** Troškovnik se nalazi u prilogu (Obrazac 2) ovog Poziva na dostavu ponuda i čini njezin sastavni dio.

**11. ROK POČETKA I ROK ZAVRŠETKA NARUDŽBENICE (ROK IZVRŠENJA USLUGE):**

Od dana dostave narudžbenice izvršitelju do 15.11.2023.

Usluga će se obavljati u pravilu u periodu 1 10. - 15.11.2023.

**12. MJESTO IZVRŠENJA RADOVA:** U skladu s tehničkom specifikacijom (Obrazac 3)

**13. OSNOVE ZA ISKLJUČENJE GOSPODARSKOG SUBJEKTA:** Ne traži se.

**14. UVJETI SPOSOBNOSTI:** Sposobnosti za obavljanje profesionalne djelatnosti

Naručitelj zahtijeva da gospodarski subjekt dokaže upis u sudski, obrtni, strukovni ili drugi odgovarajući registar u državi njegova poslovnog nastana.

U svrhu dokazivanja sposobnosti za obavljanje profesionalne djelatnosti, gospodarski subjekt u ponudi dostavlja:

- Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. Izvadak ne smije biti stariji od 3 mjeseca računajući od dana početka postupka nabave (slanja ovog Poziva na dostavu ponude).

Naručitelj će kao dokaz prihvatiti neovjerenu presliku ili dostavu internetske poveznice na online dostupne javne registre na kojem se nalazi navedeni dokaz.

Svaki član zajednice ponuditelja i podugovaratelj koji će izvoditi radove koji su predmet ove nabave, obvezan je pojedinačno dokazati ovaj uvjet.

**15. SADRŽAJ I NAČIN IZRADE PONUDE:** Ponuda treba biti izrađena na hrvatskom jeziku i latiničnom pismu.

Ponuditelji se pri izradi ponude moraju pridržavati zahtjeva i uvjeta iz ovog Poziva na dostavu ponuda te se ne smije ni na koji način mijenjati i nadopunjavati tekst dokumentacije. Ponuda mora sadržavati sljedeće:

- Ispunjen i od ovlaštene osobe ovjeren Ponudbeni list;

- Ispunjen i od ovlaštene osobe ovjeren Troškovnik;

- Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

**16. ADRESA I NAČIN DOSTAVE PONUDE:** Ponuda se dostavlja u pisanom obliku u zatvorenoj omotnici neposrednom dostavom (Pisarnica) ili putem pošte na adresu Naručitelja: Državni hidrometeorološki zavod, 10000 Zagreb, Ravnice 48, Pisarnica.

Na omotnici ponude mora biti naznačeno:

1) Državni hidrometeorološki zavod

Ravnice 48, 10000 Zagreb, Pisarnica,

2) Naziv i adresa Ponuditelja,

3) Evidencijski broj nabave:

4) Naziv predmeta nabave:

5) Naznaka „ne otvaraj“

Odluka o odabiru ili odluka o poništenju Naručitelj će dostaviti Ponuditelju najkasnije u roku od 30 dana od dana isteka roka za dostavu ponuda.

Na odluku o odabiru ili odluku o poništenju nije dopuštena žalba.

**17. ROK ZA DOSTAVU PONUDE**: **27. 9.** **2023. do 14:00 sati**, smatra se da je Ponuda pravovremeno dostavljena ako je dostavljena do zadanog roka na navedenu elektroničku adresu Naručitelja.

**18. IZMJENA I/ILI DOPUNA PONUDE:** U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Odustajanje od ponude ponuditelj vrši na isti način kao i predaju ponude, s naznakom „Odustajanje od ponude“.

Nakon isteka roka za dostavu ponuda, ponuda se ne smije mijenjati.

**19. NAČIN ODREĐIVANJA CIJENE PONUDA, JEZIK I PISMO PONUDE I VALUTA PONUDE:** Cijene trebaju biti izražene u eurima. U cijenu ponude moraju biti uračunati svi troškovi i popusti na cijenu, ukoliko ih Ponuditelj daje. Tako iskazana cijena ne može se povećavati. Cijena ponude ne može se mijenjati tijekom izvršenja ugovora/trajanja narudžbenice. Ponuditelji su dužni ponuditi, tj. upisati jedinične cijene (zaokružene na dvije decimale) za svaku stavku Troškovnika te jednako tako ispuniti i ostatak Troškovnika.

U ponudbeni list se upisuje cijena ponude bez PDV-a, PDV i ukupna cijena ponude s PDV-om.

U Obrascu 1 - Ponudbeni list ponuditelj koji nije u sustavu PDV-a ili je predmet nabave oslobođen PDV-a, a na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

**20. KRITERIJ ODABIRA PONUDA:** Ekonomski najpovoljnija ponuda s relativnim ponderom cijene s PDV-om 100%. U slučaju da dva ili više Ponuditelja imaju istu izraženu cijenu, odabrat će se Ponuditelj čiju Ponudu je Naručitelj zaprimio ranije.

**21. ROK VALJANOSTI PONUDE:** minimalno 30 dana od dana isteka roka za dostavu ponude.

**22. VRSTA, SREDSTVO I UVJETI JAMSTVA:** Ne traži se.

**23. ROK, NAČIN i UVJETI PLAĆANJA:** Plaćanje se vrši putem e-računa koje Ponuditelj dostavlja Naručitelju, temeljem sklopljenog ugovora ili narudžbenice najkasnije u roku od 30 dana po primitku e-računa i odobrenju od nadzornog tijela Naručitelja, na temelju Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15, 114/22) odnosno u najkraćem roku u skladu s proračunskim načinom plaćanja, na račun odabranog Ponuditelja.

Predujam je isključen, kao i traženje sredstava osiguranja plaćanja.

Izvršitelj usluge obavezan je dostaviti račun sukladno Zakonu o izdavanju računa u javnoj nabavi (NN 94/2018). Ukoliko Izvršitelj usluge ne dostavi eRačun kako je propisano Zakonom o izdavanju računa u javnoj nabavi već dostavi račun u papirnatom obliku Naručitelj ga neće smjeti zaprimiti pod prijetnjom kazne tj. pravni subjekt se neće moći naplatiti.

**24. ROK ZA DONOŠENJE ODLUKE O ODABIRU I OBAVIJEST PONUDITELJIMA:**

Naručitelj će Odluku o odabiru donijeti na osnovi rezultata pregleda i ocjene ponuda. Pisanu obavijest o rezultatima nabave Naručitelj će dostaviti Ponuditeljima na dokaziv način, u pravilu, najkasnije u roku od 30 (trideset) dana od dana isteka roka za dostavu Ponuda.

Naručitelj može u bilo kojem trenutku izmijeniti ovaj Poziv na dostavu Ponuda. Naručitelj zadržava pravo poništiti postupak jednostavne nabave u skladu s člankom 20. Pravilnika o provođenju postupka jednostavne nabave. U slučaju poništenja ili izmjene Naručitelj će dostaviti takvu obavijest na dokaziv način.

Otvaranje ponuda nije javno.

Na Odluku o odabiru nije moguća žalba.

S poštovanjem,

STRUČNO POVJERENSTVO ZA POSTUPAK JEDNOSTAVNE NABAVE

**U privitku:**

**1.)** Obrazac 1 – **Ponudbeni list**

**2.)** Obrazac 2 – **Troškovnik**

**3.)** Obrazac 3 – **Tehnička specifikacija**

**4.)** Obrazac 4 **– Tehnička specifikacija - prilog**

**5.)** Obrazac 5 – **Uputa ponuditeljima**